**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Կարգավորման ենթակա խնդիրը.**

Հայաստանի Հանրապետության կառավարության ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ և Հա­յաս­­տանի Հանրապետության կառավարության 2020 թվականի դեկտեմբերի 30-ի N 2215-Ն որոշ­ման մեջ փոփոխություններ ու լրացումներ կատարելու մասին» որոշման նա­խագծի (այսու­հետ՝ Նա­խա­գիծ) ընդունում­ը պայմանավորված է ՀՀ պետական եկամուտների կոմիտեում (այսուհետ՝ Կոմիտե) գործող սերվերային համակարգերի բարոյական և ֆիզիկական մաշ­վա­ծու­թյամբ (տեղադրվել և գործարկվում են 2014 թվականից), ինչը բացասական է անդրա­դառ­նում ոչ միայն հարկերի հավաքագրման գործընթացին, այլ ընդհանրապես ՀՀ ներքին և ար­տա­քին տնտեսական գործունեությանը։

1. **Ընթացիկ իրավիճակը և իրավական ակտի ընդունման անհրաժեշտու­թյունը․**

Կոմիտեի հարկային բոլոր էլեկտրոնային կառավարման համա­կարգերը («E-invoicing», «File-online», «Հարկատու 3» և «ՀԴՄ տվյալներ») և համապատասխան տվյալների շտեմա­րան­ներն աշխատում են 24/7 ռեժիմով: Սկսած 2014 թվականից նշված հա­մա­կարգերն ակտիվ աշխատել են, մասնավորապես՝ 2020 թվականի ընթացքում այդ հա­մա­կար­գերի աշխատանքի արդյունքում տպվել են ավելի քան 455 միլիոն ՀԴՄ կտրոններ, «E-invoicing» համակարգում դուրս են գրվել ավելի քան 27 միլիոն հաշվարկային փաստաթղթեր, «File-oնline» համակարգով ներկայացվել են շուրջ 3 միլիոն հարկային հաշվարկներ և հաշ­վետվություններ: Նշված փաս­տաթղ­թերից յուրաքանչյուրն իր մեջ ներառում է բազմաթիվ տողեր և մեծ ծավալի տեղե­կատ­վու­թյուն։ Համեմատության համար նշենք, որ օրինակ 2018 թվականին ՀԴՄ կտրոնների թիվը կազմել է 325 միլիոն, այսինքն՝ 2020թ․ աճը 2018թ․ նկատմամբ կազմել է շուրջ 40%։ Ընդհանուր առմամբ համակարգի ծանրաբեռնվածությունը յուրաքանչյուր տարի աճել է առնվազն 20-30%, սակայն սերվերային հզորությունների համա­պա­տասխան ավելացում չի իրականացվել։ Սրա հետևանքով սարքավորումները և համակար­գերն աշխատում են իրենց հնարավորությունների սահմաններում, իսկ հաշվետվությունների ներկա­յացման ժամկետների նախօրեին նաև կար­ճա­­ժամկետ խափանումներով։

Հաշվի առնելով այն հանգամանքը, որ Կոմիտեի էլեկտրոնային համակարգերի հնա­րա­վոր խափանումները կարող են ստեղծել ՀՀ ամբողջ տնտեսության համար արտակարգ և չնա­խա­տեսված իրավիճակ և վտանգել ինչպես հարկերի հավաքագրման գործընթացը, այնպես էլ ընդ­հան­րապես ՀՀ ներքին և արտաքին տնտեսական գործունեությունը, արդիականացման աշխատանքներն անհրաժեշտ է իրականացնել հնարավորինս սեղմ ժամկետներում։

Ինչպես նաև նկատի ունենալով աշխարհում Covid-19 համավարակի պատճառով ստեղծ­ված իրավիճակն ու դրա տարածման կանխարգելման համար կիրառված սահմանա­փա­կում­նե­րը և այն հանգամանքը, որ գնման առարկան ներմուծվելու է արտերկրից և հնարավոր է, որ մինչև սույն տարվա ավարտը չմատակարարվի պատվիրատուին և հաշվի առնելով ՀՀ վար­չա­պետ Նիկոլ Փաշինյանի մոտ 2021 թվականի սեպտեմբերի 19-ին ժամը 14:00-ին կայացած՝ ՀՀ 2022 թվականի պետական բյուջեի նախագծում ՀՀ առողջապահության նախա­րա­րության չա­փա­քանակների շրջանակների մասին խորհրդակցության արձանագրության /Վ/88-2021, 19.09.2021/ 6-րդ կետը, որի համաձայն 2022թ. որոշ ծախսերի ֆինանսավորումն անհրաժեշտ է նախատեսել ընթացիկ տարվա խնայողությունների հաշվին՝ հնարավորինս բեռնաթափելով ՀՀ 2022թ. պետական բյուջեի ծախսերի մասը՝ գտնում ենք, որ մատակարարին 100 տոկոս կանխավճարի տրամադրումը՝ 1,310,160.0 հազար դրամի չափով կնպաստի, ինչպես հանձ­նա­րա­­րականի կատարմանը՝ այնպես էլ Կոմիտեի կողմից հանրությանը մատուցվող ծառա­յու­թ­յուն­ների անխափան և անընդհատ մատուցմանը։

Հիմք ընդունելով վերոգրյալը և 2021 թվականի հոկտեմբերի 22-ին ՀՀ պետական եկամուտների կոմիտեի և «ԹԻՄ ՍԻՍԹԵՄՍ» ՓԲԸ-ի միջև կնքված թիվ ՀՀՊԵԿ-ԷԱՃ-ԱՊՁԲ-21/25-1 պայմանագրի պայմանները՝ կապված պայմանագրի ուժի մեջ մտնելու և մատա­կա­րար­ման ժամկետների վերաբերյալ, ինչպես նաև գումարի չափը՝ արդյունա­վետությունից ելնելով անհրաժեշտ է վերոգրյալ պայմանագրի շրջանակներում մատակա­րարին տրամադրել 100%-ի չափով կանխավճար, որը կերաշխավորի պայմանագրի պայմանների կիրառման դյուրի­նու­թ­յունն ու գնման առարկայի շուտափույթ ձեռքբերումը՝ միևնույն ժամանակ ապահովելով ՀՀ ամ­բողջ տնտեսության համար հարկերի հավաքագրման անվտանգ գործընթացի իրականա­ցու­մը և ՀՀ 2022թ. պետական բյուջեի ծախսերի մի մասի բեռնաթափումը:

Միևնույն ժամանակ հայտնում ենք, որ դա որևէ ռիսկ և վտանգ չի պարունակում, քանի որ կանխավճար տրամադրվելու է միայն այն ժամանակ, երբ մատակարարի կողմից կներ­կա­յաց­վի կանխավճարի չափին համապատասխան բանկային երաշխիք:

**3. Կարգավորման նպատակը և ակնկալվող արդյունքը․**

Խնդրի կարգավորման նպատակն է բարելավել Հայաստանի Հանրապետության տնտես­­վարող սուբյեկտներին մատուցվող էլեկտրոնային ծառայությունների որակը և ծավալը։ Սերվե­րային համակարգի վերազինման արդյունքում այն կաշխատի առավելագույն արա­գա­գոր­ծությամբ, ճշգրտությամբ և արտադրողականությամբ, կապահովվի աշխատանքի կայու­նու­թյու­նը, տեղեկատվական հոսքերի անընդհատությունը, անվտանգությունը, մոնիտորինգի բարձր աստիճանի իրականացման հնարավորությունը։

Ելնելով վերոգրյալից Նախագծով առաջարկվում է ՀՀ 2021 թվականի պետական բյու­ջեով նախատեսված Կոմիտեի գծով «1023. Հարկային և մաքսային ծառայություններ» ծրագ­րի շրջա­­նակներում կատարել վերաբաշխում՝ 1,310.2 մլն դրամ չափով (այդ թվում՝ միջո­ցա­ռում­նե­րի միջև՝ 620.0 մլն դրամի և միջհոդվածային՝ 690.2 մլն դրամի չափով):

Նախագծի ընդունման դեպքում ՀՀ պետական բյուջեի եկամուտներում և ծախսերում ավելացումներ կամ նվա­զե­ցում­ներ չեն նախա­տես­վում, ինչպես նաև Նախագծով առաջարկվող նվազեցումների արդյունքում հետագայում ՀՀ պետական բյու­ջեի հաշվին նշված գումարի չա­փով ֆինանսական միջոցների վերա­կանգնման անհրաժեշտություն չի առաջանա:

**4․** **Ակնկալվող արդյունքը՝**

Արդիականացման արդյունքում Կոմիտեն կունենա էլեկտրոնային համակարգերի ան­խա­փան աշխատանք, հարկային եկամուտների ապահովման լիարժեք հնարավորություն և տնտե­սական անվտանգության ռիսկերի նվազագույն աստիճան։

**5. Կապը ռազմավարական փաստաթղթերի հետ. Հայաստանի վերափոխման ռազ­մա­վարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ՝**

Նախագծով առաջարկվող փոփոխությունները բխում են ՀՀ կառավարության 2021 թվականի օգոստոսի 12-ի N 1323-Լ որոշմամբ հաստատված Կոմիտեի զար­գաց­­ման և վարչա­­րարության բարելավման ռազմավարական ծրագրից (Կետ 1.1.3 Զարգացնել և ար­դիա­կանաց­նել Կոմիտեի սերվերային և օպերացիոն համակարգերը, օպտիմալացնել տեղե­կատ­վական շտեմարանների կառուցվածքը):

**6․ Նախագծի մշակման գործընթացում ներգրավված ինստիտուտները և անձինք՝**

 ՀՀ պետական եկամուտների կոմիտե: